High5Girls Sønderborg x Danfoss: Design robotter hos Danfoss (for piger 13-16 år)
2025-11-13 16:00 - 19:00 (Europe/Copenhagen)
For piger 13-16 år

Er du nysgerrig på, hvordan man går fra en god idé til et færdigt produkt? I dette forløb kigger vi bag kulisserne hos Danfoss Drives i Gråsten og lærer at tænke som en designer og robotingeniør.

På den første workshop besøger vi robotterne i produktionen, og bagefter lærer du selv, hvordan man programmerer intelligente mobile robotter, og hvad man kan bruge dem til.
I de næste to workshops dykker vi ned i den kreative proces bag produktudvikling. Vi starter med ideer, skitser og slutter med en færdig prototype af din egen stemningslampe med unikke farver og lysmønstre, der kan tilpasses dit humør og skabe den perfekte atmosfære i dit værelse.
Vi lærer, hvordan man udvikler produkter med 3D-design og bygger dem med en 3D-printer. I den følgende uge vil vi bruge LED’er til at vække lampen til live og selv programmere den, så den bliver intelligent.
Du skal møde vores inspirerende rollemodeller, bl. a. Minette, elektronikingeniør, og Sabrina, robotingeniør.

Ingen erfaring er nødvendig – medbring blot din nysgerrighed og kreativitet!
Der vil også blive mulighed for nye venskaber, hygge og en masse gode snacks.

Hvor? Danfoss Drives, Gråsten
Program – 3 hverdage kl 16.00-19.00
START:
Torsdag d. 13. november: Mød robotterne
Tirsdag d. 20. januar: Del 1. Design din egen intelligente stemningslampe
Tirsdag d. 27. januar: Del 2. Design din egen intelligente stemningslampe

Vi glæder os til at se dig!
Der er plads til 15 piger – først-til-mølle princippet
Tilmeld dig her: https://high5girls.dk/events/design-robotter-hos-danfoss/
Spørgsmål kan sendes til Marianne på ma@high5girls.dk

En anden forståelse af forståelse med Claus Münchow og Hans Gammeltoft-Hansen
2025-11-13 17:00 - 19:00 | Biblioteket Sønderborg, Nørre Havnegade 15, Sønderborg, 6400, Danmark
I denne TALKS om torsdagen vil Claus Münchow og Hans Gammeltoft-Hansen have en samtale under titlen “En anden forståelse af forståelse”.
Hvad vil det sige at forstå? Og hvordan kan vi overhovedet være sikre på, at vores erkendelse af virkeligheden holder?
I denne TALK inviterer tidligere lektor Claus Münchow dig med på en filosofisk rejse ind i erkendelsens grænseland. Du kan forvente en TALK inspireret af ånden i Niels Bohrs tænkning og af to centrale “anomalier”, der rokker ved videnskabens gængse forståelse af virkeligheden.
Med afsæt i bøgerne En anden forståelse af forståelse og Arven efter Niels Bohr kredser samtalen om begreber som selvreference og komplementaritet – og om, hvad det betyder, at vi iagttager den verden, vi selv er en del af. Det handler om bevidsthed, virkelighed, den frie vilje – og måske et spirende paradigmeskifte i vores måde at begribe os selv og verden på.
Samtalen modereres af professor emeritus og tidligere Folketingets Ombudsmand Hans Gammeltoft-Hansen. Udover sin juridiske karriere har han markeret sig som en central stemme i den offentlige debat – med særligt fokus på retssikkerhed, etik og demokratisk dannelse. Han har været formand for flere kommissioner og spillet en væsentlig rolle i udviklingen af danske retsprincipper. Samtidig har han i mange år fulgt Claus Münchows tænkning som tæt faglig og filosofisk sparringspartner.
TALKS om torsdagen
Samtaleserie om samfund, videnskab og kultur
Torsdage på Biblioteket Sønderborg bliver efterårets mødested for alle, der ønsker at blive klogere og mærke verden på nye måder. Med serien TALKS om torsdagen inviterer vi til en række dybdegående oplæg og samtaler, hvor faglighed og formidling går hånd i hånd.
I en tid hvor information er overalt, bliver det vigtigere end nogensinde at finde de stemmer, der virkelig har noget på hjerte, og som taler ud fra viden, der bygger på videnskab, forskning og substans. Derfor har vi inviteret forskere, kunstnere og formidlere med særlig indsigt i alt fra fysik og geografi til musik, kunst og poesi. Det er mennesker, der kan løfte det komplekse og gøre det både nærværende og forståeligt.
TALKS handler ikke kun om at lytte. Det handler også om at dele. Om at stille spørgsmål, undre sig og blive inspireret – sammen med andre. Serien skaber rum for refleksion og dialog om emner, der former både samfund og menneskeliv. TALKS-serien tager afsæt i bibliotekets kerneværdi, som er at give adgang til viden, indsigt og livslang læring.
Velkommen til TALKS om torsdagen – hvor idéer mødes, og horisonter udvides.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Nak og Æd i Lysabild
2025-11-13 19:30 - 21:00 | Lysabild Børneunivers, Lysabildgade 2, Lysabild, 6470
Jørgen Skouboe kommer til Lysabild med foredraget “Nak og Æd” torsdag d.13/11 kl 19.30 på Lysabild Skole.
Jørgen Skouboe Møller startede på Danmarks Radio i 1977, hvor han blev ansat som produktionsleder. Jørgen Skouboe er sidenhen blevet kendt som naturmanden i programmerne: DR-Derude, Frilandshaven og Nak & Æd på DR2, hvor han med stor iver og smittende engagement har præsenteret nye og spændende måder at bruge både haven og naturen på i samarbejde med Nikolaj Kirk.
I alt er det gennem årene blevet til over 100 programmer på DR2 om det at være aktiv i og med naturen, som han også holder et underholdende og oplysende foredrag om Jagt og Mad. Udover jagt har Jørgen en stor passion for pileflet, kano- og kajakbygning, langbuer og ikke mindst biavl.
Nak & Æd.
I dette Jørgen Skouboe foredrag fortæller han om sit arbejde med programrækken Nak & Æd og om sin holdning til jagt. Smager en husmår godt? Og hvorfor er der så mange, der kigger med når Jørgen holder foredrag?
Efter pausen fortsætter han med foredraget Jagt & Mad i Norden.
Jørgen fortæller om jagten på Nordens vildt og om mødet med vores Nordiske brødres jagtkultur. Jagten på White Tail i Finland var en jagtform, som Jørgen aldrig havde drømt om. På Svalbard skød han en Remmesæl midt i isbjørnens spisekammer og i Grønland frøs det minus 38 grader, da han endelig stod overfor Moskus oksen. Vi skal også høre om jagten på Urfuglen i Sverige, Rensdyret på Island, Mallemukken på Færøerne og om fiskeriet efter Helleflynder på Lofoten der ligger 350 km ude i Norskehavet.
Billetpris 175kr plus gebyr for 2 timers foredrag inkl. pause.

STOLT
2025-11-13 19:30 - 21:30 | Søndeborg Teater, Strandvej 1, Sønderborg, 6400
STOLT – et musikalsk Danmarksportræt baseret på designeren Nicholas Nybros nutidige folkedragter skabt i forbindelse med udstillingsværket af samme navn på Designmuseum Danmark

Anmeldt og anbefalet
2025-11-14 10:00 - 12:00 | Biblioteket Sønderborg, Nørre Havnegade 15, Sønderborg, 6400, Danmark
Jes Stein Pedersen anbefaler årets bedste bøger
Få inspiration til de næste mange gode læseoplevelser, når litteraturkritikeren anbefaler ny litteratur. Der stilles skarpt på de nyere udgivelser, der har gjort særligt indtryk på den garvede anmelder.
Jes Stein Pedersen er journalist og litteraturkritiker og er kendt fra sin tidligere værtsrolle på DR2’s Deadline. Han er uddannet cand.phil. i samfundsfag og har tidligere arbejdet som kulturredaktør på bl.a. Politiken. I dag fungerer han som litteraturanmelder og vært for podcasten Bogfolk.
Jes Stein Pedersen har desuden forfattet og redigeret en række bøger, heriblandt: Drømme om Danmark, Med forbehold for isbjerge – essays fra Opløsningstiden og Fra Kamp til Kultur. I 2009 modtog han Kunstrådets formidlingspris.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Allan Olsen: Vi fossiler
2025-11-14 20:00 | Sønderborg Teater, Strandvej 1, Sønderborg, 6400, Danmark
“Vi der ligger lige midt imellem: Vi er for knarvorne til at hoppe på el-bil-hysteriet. Og trods alt stadig for unge til at vi kan bruges som brændstof”.
I dette efterår diesel-ruller Allan Olsen og hans lille crew ud på endnu en massiv solo-turné, med de nyeste, de ældste og de særeste påhit…
Okay, der er måske ikke meget “K-pop” over Olsen. Men meget i Allan Olsens lange karriere tyder på, at der – heldigvis – er både plads til og brug for en dansk sangskrivning, der ganske uhæmmet jonglerer med
emner, ord og vendinger, som ingen har hørt dem før. I hvert fald ikke en sang.
Overalt i Olsens store bagkatalog støder man på finurligheder og skarpe betragtninger som intet andet sted i dansk popkultur.
Olsens repertoire dyrkes næsten fanatisk i en stor fanskare, som sætter i en ære i at kunne memorere hver eneste stavelse i deres yndlings-sange i trubadurens massive sangkatalog.
Allan Olsen har spillet tusindvis af koncerter i ind- og udland, indspillet 19 albums, og udgivet de to bestseller-bøger, “Tilfældigt Strejfet” og “Laksetrappen”. Alligevel er det som scene-kunstner såvel med band som ganske solo at Olsen for alvor finder sin metiér.
I rampelyset krydrer han garvet og overlegent sine shows med anekdoter, tossede vinkler og ren stand-up i et enestående mix af ekvilibrisme og anarki. Således uden en forberedt spille-liste eller andet af dét, Allan Olsen betragter som snyd på en scene.
Olsens udgangspunkt er altid, at den optrædende og publikum sammen skaber koncertens øjeblik. Dét øjeblik man husker når man går hvert til sit.
Glæd jer – det gør Allan!

Allan Olsen // Sønderborg Teater
2025-11-14 20:00 - 22:30 | Sønderborg Teater, Strandvej 1, Sønderborg, 6400
VI FOSSILE(R)
“Vi der ligger lige midt imellem: Vi er for knarvorne
til at hoppe på el-bil-hysteriet. Og trods alt stadig
for unge til at vi kan bruges som brændstof”.
I dette efterår diesel-ruller Allan Olsen og hans lille
crew ud på endnu en massiv solo-turné, med de
nyeste, de ældste og de særeste påhit…
Okay, der er måske ikke meget “K-pop” over Olsen.
Men meget i Allan Olsens lange karriere tyder på, at
der – heldigvis – er både plads til og brug for en dansk
sangskrivning, der ganske uhæmmet jonglerer med
emner, ord og vendinger, som ingen har hørt dem før.
– I hvert fald ikke en sang.
Overalt i Olsens store bagkatalog støder man på
finurligheder og skarpe betragtninger som intet andet
sted i dansk popkultur.
Olsens repertoire dyrkes næsten fanatisk i en stor
fanskare, som sætter i en ære i at kunne memorere
hver eneste stavelse i deres yndlings-sange i
trubadurens massive sangkatalog.
Allan Olsen har spillet tusindvis af koncerter i
ind- og udland, indspillet 19 albums, og udgivet
de to bestseller-bøger, “Tilfældigt Strejfet” og
“Laksetrappen”. Alligevel er det som scene-kunstner
såvel med band som ganske solo at Olsen for alvor
finder sin metiér.
I rampelyset krydrer han garvet og overlegent sine
shows med anekdoter, tossede vinkler og ren stand-up
i et enestående mix af ekvilibrisme og anarki. Således
uden en forberedt spille-liste eller andet af dét,
Allan Olsen betragter som snyd på en scene…
Olsens udgangspunkt er altid, at den optrædende
og publikum sammen skaber koncertens øjeblik.
Dét øjeblik man husker når man går hvert til sit.
Fra den 16. oktober lister solisten Olsen den bedagede
diesel-hakker ud fra garagen, og parkerer den
garanteret i nærheden af jer…
Glæd jer – det gør Allan!

Turen går til Hamborg med Janz
2025-11-15 19:30 - 21:00 | Koncertsalen Alsion, Alsion 2, Sønderborg, 6400, Danmark
Felix Mendelssohns oratorium Elias er en dramatisk og gribende skildring af profeten Elias’ liv – fyldt med storslåede korpassager, inderlige arier og kraftfulde musikalske kontraster. Værket emmer af dramatik, fra stormende himmelfænomener til dybt personlige bønner, og har begejstret publikum siden uropførelsen i 1846.

Når vi i 2025 fremfører dette monumentale oratorium, er det med en kender af genren ved roret: Matthias Janz. Som en af de mest erfarne dirigenter inden for kor- og oratorierepertoiret har han i årevis været en uvurderlig samarbejdspartner for Sønderjyllands Symfoniorkester og bidraget til at forme dets kunstneriske profil. Man siger, at ude er godt, men hjemme bedst. Sønderjylland og Sydslesvig er vores musikalske hjemmebane, hvor vi gennem årene har delt utallige store oplevelser med publikum. Men denne gang glæder vi os til også at præsentere Elias i en af Tysklands mest berømte koncertsale – Laeiszhalle i Hamborg.

Ca. 1 time og 30 minutter uden pause

Program:
F. Mendelssohn: Elias, Oratorium
Dirigent:
Matthias Janz
Solister:
Johanna Winkel, sopran
Wibeke Lehmkuhl, alt
Ilker Arcayürek, tenor
Johann Kristinsson, bas
Kor:
Flensburger Bach-Chor

November-Solisterier
2025-11-16 14:00 - 15:00 | Café Alsion, Alsion 2, Sønderborg, 6400
Fire hænder, et flygel. Gratis entre.
Pianisterne Rikke Sandberg og Kristoffer Hyldig vil sammen vise, hvor fedt et flygel kan lyde. Glæd jer allerede nu til en vidunderlig eftermiddag med klavermusik.
Cafe Alsion tilbyder salg af en frokostplatte, kaffe og kage. Det kan være en god ide at bestille på forhånd, da pladserne fyldes hurtigt.
Solisterier er et samarbejde mellem Dansk Solistforbund, Koncertsalen Alsion, Cafe Alsion og Sønderborg Kommune. Læs mere om Solisterier.

Verdensklasse jazzvokalist gæster Sønderborg Jazzclub
2025-11-16 15:00 - 17:00 | Sønderborghus, Martin Nyrops Plads 2, Sønderborg, 6400
Den internationalt anerkendte jazzsangerinde Lucy Yeghiazaryan – en af tidens mest omtalte vokalister på New Yorks jazzscene – gæster Sønderborghus til en eksklusiv koncertoplevelse med jazz i absolut verdensklasse.
Lucy Yeghiazaryan er kendt for sin klassiske, elegante jazzstemme og sin særlige evne til at skabe en intim og nærværende kontakt med sit publikum. Med et repertoire bestående af både jazzstandards og egne kompositioner inviterer hun lytteren ind i sit liv og sine historier – på en måde, kun de allerbedste sangskrivere formår.
Siden hun flyttede til New York i 2015, har Lucy udgivet fem anmelderroste album, turneret i både Nordamerika og Europa med navne som Harold Mabern, Emmet Cohen, Houston Person og Rodney Whitaker, og etableret sig som en af de mest markante stemmer på den internationale jazzscene.
Når Lucy indtager scenen i [byens navn], flankeres hun af tre af Skandinaviens mest efterspurgte jazzmusikere:

Magnus Hjorth – piano

Graig Earle – kontrabas

Cornelia Nilsson – trommer

Sammen formidler kvartetten jazztraditionen med både respekt, nerve og et nutidigt udtryk – en sjælden kombination, der rammer både jazzkendere og nye lyttere lige i hjertet.
Glæd dig til en eftermiddag, hvor du kan læne dig tilbage, lade dig forføre af Lucy Yeghiazaryans varme, intime stemme – og blive ført direkte til stemningen fra en ægte New York jazzklub.

Spillemandsmessen
2025-11-16 16:00 - 17:00 | Sct. Marie Kirke, Sønderborg, Kirketorvet, Sønderborg, 6400
Kom til en festlig musikgudstjeneste i Sct. Marie Kirke, hvor værket SPILLEMANDSMESSEN opføres af Forældrekoret fra Sønderjysk Pigekor og Drengekor, Sct. Marie Kirkes Motetkor og medarbejderkoret på LINAK. Korene akkompagneres af De Nord-Alsiske Spillemænd.Mads Jakob Jakobsen er præst ved gudstjenesten og Mette Rasmussen dirigerer.Der er gratis adgang og dørene åbner kl. 15.30

LitteraturBINGO
2025-11-17 11:00 - 12:00 | Biblioteket Gråsten, Ahlmannsparken, Gråsten, Syddanmark, 6300, Danmark
Bogholderiet inviterer på en litterær rejse og vind fantastiske præmier ved at lytte og krydse af på din bingoplade!
Tag med på en spændende rejse gennem litteraturen, og få et indblik i de romaner, der har gjort et helt særligt indtryk på de to
belæste bibliotekarer Frederikke Wiinholt og Hanne M. Sørensen.
Til LitteraturBINGO udleveres en bingoplade med en række ord til alle deltagere. Herefter læses et uddrag af en af romanerne højt, og så gælder det om at spidse ører og krydse af, når de ord, der forhåbentlig er på din plade, læses op.
Der er naturligvis gode gevinster på højkant til alle dagens vindere.
Begivenheden foregår her:
Biblioteket Gråsten
, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Læseklubben
2025-11-17 16:00 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Biblioteket Sønderborg har en læseklub for de hardcore læsere i alderen 12-16 år
Vi mødes mandage i ulige uger og snakker sammen om den bog, vi har læst. Vi har det smaddersjovt, snakker om litteratur og oplever også kulturelle ting sammen.
Skal du være med?
For børn og unge 12-16 år.
Tilmeld dig Læseklubben ved at sende en mail til Karla på kaje@sonderborg.dk

Begivenheden foregår her:
Biblioteket Sønderborg
Niveau p1, lokale Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

Yahya Hassans familie fortæller
2025-11-17 17:00 - 18:30 | Biblioteket Sønderborg, Nørre Havnegade 15, Sønderborg, 6400, Danmark
En samtale med Abdullah Hassan og Steffen Stubager
Hvordan oplever man det, når ens familiehistorie bliver landskendt? Og hvordan føles det at miste en bror, der både var en kontroversiel figur og en vild poetisk stemme?
I bogen Familien Hassan (2024) tager Yahya Hassans mor og søskende – Kawther, Khadeeja, Abdullah og Abd Al-Salam – ordet, og deler deres personlige fortællinger om digteren selv, deres fælles oplevelser af barndommen i Trillegården, vold, anbringelser, kriminalitet og systemsvigt. Men også om kærlighed, poesi og kampen for at forstå hinanden.
Abdullah Hassan har taget initiativ til at samle familien og føre Yahyas fortælling videre.
”Jeg har hele mit liv troet, at jeg kendte min familie og mit ophav. Vores styrker og svagheder, glæder og sorger, tanker og følelser. Det er gået op for mig, at jeg ikke ved det hele. Vi føler os derfor forpligtede til at fortælle vores historie, for der er tusindvis af familier som vores. Nøgleordet er forståelse. Jeg tør slet ikke tænke på, hvor meget der kunne være anderledes, hvis jeg alene var bedre til at tale med og lytte til andre mennesker.”
Nu træder han selv frem for at tale om bogen og de mange lag i historien – fordi det er vigtigt, og fordi vi alle kan lære noget af det. Sammen med journalist og forfatter Steffen Stubager, der har fulgt familien tæt, deler han deres fortælling og ikke mindst, hvordan berømmelsen påvirkede familien.
Mød Abdullah og Steffen til en stærk, rørende og vigtig samtale om familie, identitet og kampen for at blive hørt.

At leve og skrive i versaler
Yahya Hassan (1995-2020) var en af århundredets vildeste og mest kontroversielle stemmer i dansk litteratur. Hans debutdigtsamling, Yahya Hassan, tog i 2013 kulturscenen med storm med sin rå kritik af vold, ghettoer og magthavere, og blev den mest sælgende debutdigtsamling nogensinde med mere end 120.000 solgte eksemplarer. Yahya blev kun 24 år, men hans to digtsamlinger Yahya Hassan (2013) og Yahya Hassan 2 (2019), der skildrede en barsk barndom i Aarhus Vest, har haft en varig indflydelse på dansk poesi.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Karlas Tju-Hej i Nordborg
2025-11-18 09:30 - 10:00 | Biblioteket Nordborg, Løjtertoft 7, Nordborg, 6430, Danmark
Tag dine små børn med til hygge og sjov på et bibliotek nær dig
Børnebibliotekaren Karla har instrumenter, bamser og rasleæg med i sin kuffert, og det hele bliver aktivt brugt.
Vi synger både nye og gamle børnesange, og vi har altid en hyggelig formiddag sammen.
For børn 0-3 år og deres voksne.
Begivenheden foregår her:
Biblioteket Nordborg
, Løjtertoft 7, 6430, Nordborg
Læs mere om eventet og køb en evt. billet her.

Læseheltene
2025-11-18 14:30 - 15:30 | Biblioteket Gråsten, Ahlmannsparken, Gråsten, Syddanmark, 6300, Danmark
Kunne du tænke dig at blive en helt?
Så meld dig til Læseheltene, hvor alle med lyst til at læse mødes.
Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
For børn i 4.-5. klasse.
Tilmeld dig Læseheltene ved at sende en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Kunstig intelligens: fra IT til samfund – Livestreaming fra Aarhus Universitet
2025-11-18 18:45 - 21:00 | Biblioteket Sønderborg, Nørre Havnegade 15, Sønderborg, 6400, Danmark
SØNDERBORG: Kunstig intelligens er på rekordtid gået fra at være sci-fi til at blive en integreret del af vores hverdag. En højest nyttig teknologi der forventes at kunne effektivisere store dele af vores samfund og liv. Men hvor fører det hen, og hvordan virker den?
Kunstig intelligens er på rekordtid gået fra at være et nørdet sci-fi emne til at blive en uomgængelig del af hverdagen. Det findes overalt, fra store sprogmodeller til græsslåningsrobotter. Tilsyneladende er det en nyttig teknologi, der kan effektivisere en lang række sektorer i samfundet og gøre mange aspekter af vores liv lettere, men samtidig er der en vis frygt for, hvordan det kan ændre ”livet som vi kender det”. Hvad bør vi vide og hvad kan vi tro på i omgangen med det?
I første del af foredraget vil professor i datalogi Kasper Green Larsen tage os ind i maskinrummet og forklare de underliggende idéer der har gjort kunstig intelligens muligt.
I anden del vil professor i antropologi Andreas Roepstorff afsøge, hvordan kunstig intelligens kan ændre vores samfund, måden vi omgås med hinanden på og måske endda vores forhold til os selv.
Foredragsholderne
Kasper Green Larsen er uddannet i datalogi ved Aarhus Universitet med en ph.d.-grad i 2013. Siden februar 2022 har han været professor ved Institut for Datalogi på Aarhus Universitet og leder til dagligt sektionen for Algoritmer, Data og Kunstig Intelligens.
Hans forskning fokuserer på teoretisk datalogi, især design og analyse af algoritmer, datastrukturer, machine learning og kryptografi.
Andreas Roepstorff er professor i antropologi ved Institut for Kultur og Samfund, Aarhus Universitet.
Offentlige foredrag i Naturvidenskab
Foredraget er en del af serien ”Offentlige foredrag i Naturvidenskab”, som er foredrag der livestreames fra Søauditorierne, Aarhus Universitet. Her har du mulighed for at komme tættere på de nyeste opdagelser og erkendelser inden for naturvidenskab.
Niveauet er højt, og du vil blive udfordret, men du kan få udbytte af alle foredrag uanset dine faglige forudsætninger. Der er fri entré til de alle foredragene.
Man kan stille spørgsmål til forelæseren under foredraget ved at sende en sms eller et tweet.
Foredragsserien arrangeres af Science and Technology, Aarhus Universitet, og udbydes i samarbejde med værter i en række byer og Carlsbergfondet.

Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Kunstig intelligens: fra IT til samfund – Livestreaming fra Aarhus Universitet
2025-11-18 18:45 - 21:00 | Biblioteket Gråsten, Ahlmannsparken, Gråsten, Syddanmark, 6300, Danmark
GRÅSTEN: Kunstig intelligens er på rekordtid gået fra at være sci-fi til at blive en integreret del af vores hverdag. En højest nyttig teknologi der forventes at kunne effektivisere store dele af vores samfund og liv. Men hvor fører det hen, og hvordan virker den?
Kunstig intelligens er på rekordtid gået fra at være et nørdet sci-fi emne til at blive en uomgængelig del af hverdagen. Det findes overalt, fra store sprogmodeller til græsslåningsrobotter. Tilsyneladende er det en nyttig teknologi, der kan effektivisere en lang række sektorer i samfundet og gøre mange aspekter af vores liv lettere, men samtidig er der en vis frygt for, hvordan det kan ændre ”livet som vi kender det”. Hvad bør vi vide og hvad kan vi tro på i omgangen med det?
I første del af foredraget vil professor i datalogi Kasper Green Larsen tage os ind i maskinrummet og forklare de underliggende idéer der har gjort kunstig intelligens muligt.
I anden del vil professor i antropologi Andreas Roepstorff afsøge, hvordan kunstig intelligens kan ændre vores samfund, måden vi omgås med hinanden på og måske endda vores forhold til os selv.
Foredragsholderne
Kasper Green Larsen er uddannet i datalogi ved Aarhus Universitet med en ph.d.-grad i 2013. Siden februar 2022 har han været professor ved Institut for Datalogi på Aarhus Universitet og leder til dagligt sektionen for Algoritmer, Data og Kunstig Intelligens.
Hans forskning fokuserer på teoretisk datalogi, især design og analyse af algoritmer, datastrukturer, machine learning og kryptografi.
Andreas Roepstorff er professor i antropologi ved Institut for Kultur og Samfund, Aarhus Universitet.
Offentlige foredrag i Naturvidenskab
Foredraget er en del af serien ”Offentlige foredrag i Naturvidenskab”, som er foredrag der livestreames fra Søauditorierne, Aarhus Universitet. Her har du mulighed for at komme tættere på de nyeste opdagelser og erkendelser inden for naturvidenskab.
Niveauet er højt, og du vil blive udfordret, men du kan få udbytte af alle foredrag uanset dine faglige forudsætninger. Der er fri entré til de alle foredragene.
Man kan stille spørgsmål til forelæseren under foredraget ved at sende en sms eller et tweet.
Foredragsserien arrangeres af Science and Technology, Aarhus Universitet, og udbydes i samarbejde med værter i en række byer og Carlsbergfondet.
Begivenheden foregår her:
Biblioteket Gråsten
Mødelokale 1, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Alene i Afghanisten
2025-11-18 19:00 - 21:30 | Egen Kirke, Egen Kirkevej 2, Egen, Nordborg
Hanne Gasbjerg Hjulmand holder foredrag om at køre alene på motorcykel gennem Afghanistan.

Valgcafé på Ulkebøl Skole
2025-11-18 19:00 - 23:00 | Ulkebøl Skole, Kaplenivej 3, Ulkebøl, Sønderborg, 6400
Sønderborg Kommune inviterer til valgcafé på Ulkebøl Skole!
Festsalen på Ulkebøl Skole er centrum for en festlig og demokratisk valgaften. 🎉Vi åbner dørene til en offentlig valgcafé, hvor alle interesserede borgere kan følge med i valgresultaterne.
Hvad kan du glæde dig til?
✅ Storskærm med liveopdateringer af valgresultaterne
✅ Mulighed for at se landskampen i fodbold undervejs
✅ Salg af øl, vin og andre drikkevarer i Festsalen
📍 Tid og sted:
Festsalen på Ulkebøl Skole, Kaplenivej 3, 6400 Sønderborg
🕖 Åben fra kl. 19.00 til 23.00
Ingen tilmelding nødvendig – alle er velkomne!
👉 Tag en ven under armen og kom med til en spændende aften i demokratiets tegn!

Kom godt i gang med AI: Brug ChatGPT som praktisk assistent i hverdagen
2025-11-19 08:30 - 11:30 | Domicilet, Ellegårdvej 36, Sønderborg, 6400
Gratis kursus
Kom godt i gang med AI

Bliv fortrolig med AI – og lær at bruge ChatGPT som en praktisk assistent i hverdagen
Uanset om du allerede har prøvet kræfter med AI eller endnu ikke er kommet i gang, får du her en introduktion, der tager dig trygt fra det helt grundlæggende og videre til mere avancerede brugsmåder.

Kurset giver dig en dybere forståelse af, hvordan du kan bruge ChatGPT mere effektivt og professionelt i hverdagen. Du lærer at skrive gode prompts, så du får mere præcise og brugbare svar, og du får indblik i både muligheder og begrænsninger ved generative AI-modeller.
Fokus er på ChatGPT, men du bliver også introduceret til andre værktøjer og tendenser, der former udviklingen lige nu. Undervisningen er bundet op på konkrete eksempler, cases og opgaver, så du hele tiden arbejder praksisnært og kan omsætte det direkte til dit eget arbejde. Kurset er for begyndere og kræver ingen forudgående kendskab til AI eller ChatGPT.
Kurset bliver holdt af Magnus Elgaard Petersen, AI-iværksætter og founder af virksomheden 2ai med et team på 6 medarbejdere. Allerede som 20-årig har han holdt foredrag for over 3.000 mennesker og hjulpet mere end 50 virksomheder godt i gang med AI. Magnus går meget op i, at læringen er konkret, og at der arbejdes med virkelige eksempler. Her ser du ikke PowerPoints med hvid baggrund og 10 bullets lang tekst – i stedet får du en energisk og jordnær tilgang, hvor du lærer ved at prøve tingene af i praksis.
Agenda

Forstå AI på 10 min.
AI I hverdagen og på kontoret – nogle meget praktiske eksempler med udgangspunkt i ChatGPT
Lær hvordan du formulerer gode prompts (input), så du får brugbare svar
Prøv konkrete øvelser: fx opsummering, idéudvikling, markedsundersøgelse, konkurrentanalyse
Beyond text (Billeder, Videoer, Podcast, Musik, Agenter, Avatars)
AI og sikkerhed – hvordan beskytter du dine data og undgår fejl
Konkrete tips til at komme godt i gang sammen i organisationen.

Eksempler på brug

Lav et hurtigt udkast til en præsentation
Skriv en professionel kundemail
Få din egen private lovgivnings- eller personalehåndbog-assistent.
Få analyse, kritik og vurdering af dine strategier, dokumenter eller salgs- og udviklingsplaner
Lav en konkurrentanalyse og markedsundersøgelse.
Få AI til at booke en padelbane eller bord på restaurant for dig

Praktisk info
Dato & Tid: Onsdag d. 19. november 2025. kl. 8.30 – 11.30.
Der vil være morgenmad, kaffe og te.
Forudsætninger: Tag din computer med. Derudover skal du have en ChatGPT-konto (https://chatgpt.com/) – enten en gratis eller en betalt version.
Pris: Gratis
Videre læring: Vi planlægger yderligere workshops med mindre grupper, hvor vi sætter strøm til netop dine behov. Disse vil også være med Magnus Elgaard Petersen og med deltagerbetaling.
Senest tilmelding d. 18. november 2025 kl. 12:00

Karlas Tju-Hej i Vester Sottrup
2025-11-19 09:30 - 10:00 | Biblioteket Vester Sottrup, Skolevej 8, Sønderborg, 6400, Danmark
Tag dine små børn med til hygge og sjov på et bibliotek nær dig
Børnebibliotekaren Karla har instrumenter, bamser og rasleæg med i sin kuffert, og det hele bliver aktivt brugt.
Vi synger både nye og gamle børnesange, og vi har altid en hyggelig formiddag sammen.
For børn 0-3 år og deres voksne.
Begivenheden foregår her:
Biblioteket Vester Sottrup
, Skolevej 8 Vester Sottrup, 6400, Sønderborg
Læs mere om eventet og køb en evt. billet her.

Far på færde
2025-11-19 10:00 - 12:00 | Biblioteket Sønderborg, Børnebiblioteket, Nørre Havnegade 15, Sønde, 6400, Danmark
Er du far på barsel eller går du hjemme med dit barn?
Så kom ned på Børnebiblioteket og få et fællesskab med andre fædre og deres børn.
“Far på færde” finder sted hver onsdag formiddag kl. 10.00-12.00, hvor I kan mødes til leg, snak og hyggeligt samvær i Børnebiblioteket.
Tilbuddet er helt uforpligtende, og I kan komme og gå, som det passer jer.
For fædre med børn i alderen 0-1½ år.
Begivenheden foregår her:
Biblioteket Sønderborg
Børnebiblioteket, Nørre Havnegade 15, 6400, Sønderborg
Læs mere om eventet og køb en evt. billet her.

Musik og snak om Shu-bi-dua
2025-11-19 19:00 - 20:30 | Biblioteket Sønderborg, Nørre Havnegade 15, Sønderborg, 6400, Danmark
Med Brian O’Driscoll og Karla Dons Jensen
Alle danskere har et forhold til Shu-Bi-Dua. Vi synger deres sange som Midsommersangen til Skt. Hans og Vuffeli vov om hunde. Da Bundesen døde under Corona, blev en hel udgave af Fællessang på DR dedikeret til Shu-Bi-Dua. Deres tekster er soundtracket til danskernes liv med deres finurlige sprog og humor.
Bibliotekar Karla Dons Jensen og musiker Brian O’Driscoll vil sammen synge og fortælle om Shu-Bi-Dua. Det bliver en hyggelig musikfortælling om et af Danmarks bedst sælgende bands.
Brian O’Driscoll er dansk/irsk sanger og guitarist fra Skelde. Han er enormt aktiv og slår tonen an i det sønderjyske musikliv. Brian er ejer og stifter af BookMusikNu, er festival leder for Back to the Roots Festival, bestyrelsesmedlem i Sønderborg Musik Råd
og bestyrelsesmedlem i Dansk Musiker Forbund – Sønderborg. Brian har fingeren i hver en musikalsk gryde og er med i utallige bands, oftest inden for folkemusikgenren.
Karla Dons Jensen er bibliotekar og har i mange år sunget og spillet for børn og familier i Sønderborg Kommune. Hun elsker musik og at fortælle historier, så hun glæder sig til at fortælle for et voksent publikum og til at dykke ned i Shu-Bi-Dua. Karlas
kærlighed til musik er så bred og alsidig, at hun nu har kastet sig ud i det umulige projekt at lære at spille harmonika, men bare rolig, den bliver hjemme denne aften.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Oh Hiroshima (S) supp. AUSKLANG // Mejeriet
2025-11-19 20:00 - 22:30 | Sønderborghus, Martin Nyrops Plads 2, Sønderborg, 6400
Originating from the Swedish town of Kristinehamn, the current iteration of Oh Hiroshima consists of brothers Jakob Hemström on guitar/vocals and Oskar Nilsson on drums.
Oh Hiroshima started as a humble DIY post-rock recording project over 15 years ago. Since then, the band has evolved into a highly regarded recording and live unit, with a solidified presence within post-rock circles and beyond. They are known for their deeply emotive sonic palette, seamlessly intertwining powerful crescendos with tender melodies and atmospheric vocals, all backed by impressive songwriting. Over the years, their music has shifted in sound and style, incorporating elements of shoegaze, indie-rock, post-punk, and more. A diversity that over time has made it hard to entirely define the band by genre.
The band made their debut in 2011 with the self-released full-length album “Resistance Is Futile”. The album received minimal attention initially. However, within a year of the release of their sophomore album, “In Silence We Yearn”, in 2015 they started to draw significant attention on YouTube. Their rising popularity led to a deal with Napalm Records, who re-released both of their albums on vinyl, after they had previously been re-released on CD by Fluttery Records. ‘Oscillation’, their first album on the new label, was released in 2019. It built on the foundations of the band’s previous work but marked a significant leap forward in production. This was achieved by the band taking more time to work on each song and experimenting more in the studio to achieve the desired results. Receiving favorable reviews, the band followed up with “Myriad” in 2022. Possibly their most ambitious work yet, this record saw Oh Hiroshima venture into new sonic territories, blending their atmospheric essence with an array of new influences, once again receiving favorable reviews. In early 2024, Oh Hiroshima announced they had signed on with Pelagic Records for the upcoming release of their 5th LP titled “All Things Shining”. The band recently released the song “Wild Iris” as a first single from “All Things Shining” followed up by second single “Secret Youth”. The whole album set for release June 28.
AUSKLANG
AUSKLANG ist ein Berliner Instrumental-Trio, das eine ausgefeilte Mischung aus sphärischen Ambient-Soundscapes und Post-Rock in klassischer Bandbesetzung kreiert. Mit ihrer Musik erschaffen sie Klangwelten, die wie der Soundtrack eines Films intensive emotionale Bilder im Kopf des Publikums entstehen lassen. Auf ihrem neuen Album “Kairos” bauen die drei Musiker Fabian Koppri, Benjamin Sohn und Simon Ansing über einem musikalischen Fundament aus E-Gitarre, Bass und Schlagzeug komplexe Klanglandschaften, die sowohl eine tiefe Ruhe ausstrahlen als auch mit dichten Arrangements aus Synthesizer-Arpeggios wachrütteln können. Besondere Aufmerksamkeit erlangte die Band durch ihre regelmäßigen Improvisationskonzerte in der Berliner Zionskirche, welche schließlich zu ihrem Live-Album Resonanz (2020) führten.

Webinar: The Danish Tax System
2025-11-20 16:30 - 18:00
Is opening your tax assessment notice a nail-biting experience? It doesn’t have to be! Join our free Danish tax system online Q&A and get familiar with the Danish tax system.
Soon your tax assessment notice will be available to you and with it comes the information of whether you’re in for a nice surprise or not. We are here to help you out and answer the questions you may have about the tax assessment or just in general about taxes.
The Danish tax system online Q&A will be held live on March 19 and April 10 where you’ll be able to ask the Danish Tax Agency your tax questions.
Prepare for the live Q&A by watching a prerecorded video on the Danish tax system made by the Confederation of Danish Industry, International House Copenhagen and the Danish Tax Agency. Here, the Danish Tax Agency gives you an introduction to the Danish tax system including what your tax money is spent on and how you pay the right amount of tax.
Watching the video before attending the live Q&A is a requirement to avoid repetitive questions so we can ensure the best possible event. Watch the video already now here: Watch the video
The Q&A will not be recorded and send afterwards. You must log in live if you want to watch it.
Sign up here for the 20th of November.
This seminar is tailored for internationals who are living and working in Denmark.

Biblen fortalt med popmusik
2025-11-20 19:00 - 20:30 | Ulkebøl Kirke, Kaplenivej 2, Sønderborg, 6400
Kom med til en aften, hvor Casper Rojahn, sognepræst i Svenstrup Kirke og Hitshoppen guider os igennem bibelhistorier, der akkompagneres af sange af bl.a. John Mogensen, Tommy Seebach, Bamses Venner og flere.
Det bliver en aften med musik, historiefortælling og højt humør.
Det koster 30 kr. pr. person. Billetter købes i døren.

MGK turnékoncert 2025 på Sønderborg Musikskole
2025-11-20 19:00 - 21:00 | Sønderborg Musikskole, Skovvej 16, Sønderborg, 6400, Danmark
Kom og vær med til en forrygende koncert og tag bare dine venner med, som er interesserede i MGK! Aftenen vil indeholde en opførelse af årets MGK-turnékoncert og dermed give et billede af livet på MGK i Sønderborg. Efter koncerten vil der være mulighed for at snakke med en MGK’er, få svar på spørgsmål om MGK osv. Der er 20 unge elever på MGK-uddannelsen i Sønderborg og de er alle blændende på hver deres instrument og det lyder selvfølgelig fantastisk, når de spiller sammen.
Måske har du overvejet at søge ind på MGK? Tilmelding til optagelsesprøven åbner 1.12 og lukker 1.2. Prøver i uge 10 og 11. Se også www.mgksyd.dk
HUSK: Informationsmøde om MGK-Sønderborg og MGK-optagelsesprøven foregår mandag den 19. januar kl. 19.30 på musikskolen.
# MGK (Musikalsk Grund Kursus) uddanner musikudøvere og -skabere, som kan deltage i og stimulere det lokale og regionale musikliv. MGK forbereder elever til optagelse på en videregående musikuddannelse og indgår således som et væsentligt element i den musikalske fødekæde.

Yoga for Newcomers
2025-11-21 17:00 - 18:30 | Alsion 2, Alsion 2, Sønderborg, 6400, Danmark
Alsion Yoga Community organizes weekly yoga sessions for newcomers and students, where you can relieve stress, make new friends and reconnect your mind and body.
The yoga sessions are free of charge. Everyone can join, at any level. The instruction is in English.
The classes take place at Alsion 2, 6400 Sønderborg – usually in room M301. If the weather is nice the yoga sessions will take place outside. Therefore, check always Alsion Yoga Community´s facebook page.
If you have any other questions, you can write an e-mail to nas@bib.sdu.dk.
Upcoming yoga session in 2025:
November: 7, 21 and 28.
December: 5, 12 and 19.
Upcoming yoga sessions in 2026:
January: 9, 23 and 30.
February: 6, 13 and 27.
March: 6, 20 and 27.
April: 17 and 24.
May: 1, 8 and 22.
June: 12, 19 and 26.

My heart will go on
2025-11-21 19:30 | Sønderborg Teater, Strandvej 1, Sønderborg, 6400
En hyldest til Celine Dion og hendes uforglemmelige musikalske arv.
Oplev den ultimative festkoncert med musikken af en af verdens mest ikoniske sangerinder – Celine Dion! MY HEART WILL GO ON har begejstret publikum og høstet fremragende anmeldelser på tværs af Europa i de seneste fire år.
Denne ekstraordinære koncert beskrives som en “kraftfuld og gribende oplevelse, der leverer på alle niveauer” og har imponeret både anmeldere og fans.
Med et sensationelt liveband i ryggen bliver publikum taget med på en uforglemmelig musikalsk rejse gennem Celine Dions fire årtier lange karriere. Showet præsenterer de største hits, herunder klassikere som The Power of Love, River Deep – Mountain High, It’s All Coming Back to Me Now, I’m Alive, All By Myself, Because You Loved Me og naturligvis den legendariske My Heart Will Go On.
Gør dig klar til en magisk aften, hvor hvert nummer bringer minderne og følelserne tilbage og fejrer Celine Dions tidløse stemme og enorme talent.
